รัฐบาลไทย-ข่าวทำเนียบรัฐบาล-ปมท.ประชุมด่วน ผวจ.ผ่านระบบ Video Conference  มอบแนวทางจัดกิจกรรมสาธารณประโยชน์ งานเฉลิมพระเกียรติสมเด็จพระเจ้าอยู่หัว  เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
วันอังคารที่ 18 กรกฎาคม 2560
ปมท.ประชุมด่วน ผวจ.ผ่านระบบ Video Conference  มอบแนวทางจัดกิจกรรมสาธารณประโยชน์ งานเฉลิมพระเกียรติสมเด็จพระเจ้าอยู่หัว  เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
ปมท. ประชุมด่วนผู้ว่าราชการจังหวัดทั่วประเทศ ผ่านระบบ Video Conference มอบแนวทางการจัดกิจกรรมสาธารณประโยชน์ งานเฉลิมพระเกียรติสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560
วันนี้ (17 ก.ค. 60) เวลา 15.30 น. ณ ห้องประชุม 1 ศาลาว่าการกระทรวงมหาดไทย นายกฤษฎา บุญราช ปลัดกระทรวงมหาดไทย เป็นประธานการประชุมผ่านระบบVideo Conferenceไปยัง 76 จังหวัดทั่วประเทศ เพื่อมอบแนวทางการดําเนินการกิจกรรมสาธารณประโยชน์ และการเตรียมการจัดงานเฉลิมพระเกียรติสมเด็จพระเจ้าอยู่หัว มหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 ในส่วนภูมิภาค ให้แก่ผู้ว่าราชการจังหวัดทุกจังหวัดทั่วประเทศ
ปลัดกระทรวงมหาดไทย กล่าวว่าการประชุมในวันนี้มีวาระสําคัญที่จะชี้แจงต่อผู้ว่าราชการจังหวัด เกี่ยวกับแนวทางการดําเนินกิจกรรมสาธารณประโยชน์ ในช่วงระหว่างวันที่ 24 – 31 กรกฎาคม 2560 ซึ่งเป็นกิจกรรมที่จัดขึ้นเพื่อเฉลิมพระเกียรติ สมเด็จพระเจ้าอยู่หัว มหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 รวมถึงการเตรียมการจัดงานเฉลิมพระเกียรติสมเด็จพระเจ้าอยู่หัว ในวันที่ 28 กรกฎาคม 2560 ซึ่งสํานักงานปลัดสํานักนายกรัฐมนตรีได้กําหนดกรอบแนวทางการจัดงานเฉลิมพระเกียรติฯ โดยให้จัดพิธีหรือกิจกรรมการถวายพระพรชัยมงคล และถวายเป็นพระราชกุศล รวมทั้งการจัดกิจกรรมอันเป็นสาธารณประโยชน์ ซึ่งกระทรวงมหาดไทยได้แจ้งให้ทุกจังหวัดเตรียมความพร้อมในการจัดงานเฉลิมพระเกียรติ โดยให้ดําเนินการจัดพิธีทางศาสนา 5 ศาสนา พิธีถวายพระพรชัยมงคล และถวายพระราชกุศลพร้อมกันทั่วประเทศ ณ ศาลากลางจังหวัด การจัดนิทรรศการพระราชประวัติและพระราชกรณียกิจ รวมทั้งการจัดกิจกรรมบําเพ็ญสาธารณประโยชน์ต่างๆ ในพื้นที่ ซึ่งได้กําหนดแนวทางการดําเนินงานดังนี้
1.การจัดกิจกรรมบําเพ็ญสาธารณประโยชน์กําหนดให้ดําเนินการในช่วงระหว่างวันที่ 24-31 กรกฎาคม 2560 โดยเน้นการจัดกิจกรรมที่แสดงถึงพลังความสามัคคีที่ทุกภาคส่วนมีส่วนร่วมเฉลิมพระเกียรติสมเด็จพระเจ้าอยู่หัว รัชกาลที่ 10 และเป็นกิจกรรมที่ก่อให้เกิดประโยชน์กับพี่น้องประชาชน ซึ่งขณะนี้กระทรวงมหาดไทยได้รับรายงานจากจังหวัดต่างๆ ในภาพรวมว่ามีการจัดกิจกรรมบําเพ็ญประโยชน์ จํานวน 1,142 โครงการ และมีผู้เข้าร่วมกิจกรรมกว่า 1 .3 ล้านคน โดยสามารถจําแนกกิจกรรมได้ดังนี้ การพัฒนาแหล่งน้ํา การจัดเก็บผักตบชวา การปล่อยนกปล่อยปลา และไถ่ชีวิตโค/กระบือ การออกหน่วยแพทย์พระราชทาน การจัดจังหวัด/อําเภอ/เกษตรเคลื่อนที่ การรับบริจาคโลหิต การทําความสะอาดสถานที่สาธารณะ การปลูกต้นไม้ การจัดเดิน วิ่ง ปั่น การกุศล และกิจกรรมอื่นๆ ตามที่จังหวัดเห็นสมควร จึงขอให้ผู้ว่าราชการจังหวัดได้ทําความเข้าใจ และชี้แจงนายอําเภอและหัวหน้าส่วนราชการ และทุกภาคส่วนที่เกี่ยวข้อง รวมทั้งประชาสัมพันธ์เชิญชวนผ่านสื่อมวลชนทุกแขนงในพื้นที่ เพื่อให้พี่น้องประชาชนทุกหมู่เหล่ามีส่วนร่วมในการจัดกิจกรรมเฉลิมพระเกียรติฯ ของจังหวัดที่จัดขึ้นโดยพร้อมเพรียงกัน
2.การจัดนิทรรศการพระราชประวัติและพระราชกรณียกิจให้จังหวัดดําเนินการในห้วงเวลาระหว่างวันที่ 24 -31 กรกฎาคม 2560 หรือตามที่จังหวัดเห็นสมควร โดยพิจารณาสถานที่จัดงานที่มีความเหมาะสม เช่น สถานที่ราชการ สถานศึกษา อาคาร/ศูนย์ประชุมหรือจัดนิทรรศการสถานที่ของเอกชน เป็นต้น โดยให้คํานึงถึงความสะดวกของผู้เข้าชม สิ่งอํานวยความสะดวกต่างๆ เช่น ที่นั่งพัก ห้องสุขา ที่จอดรถ เป็นต้น สําหรับเนื้อหานิทรรศการ ควรประกอบด้วย พระราชประวัติ พระราชกรณียกิจ เช่น การเสด็จพระราชดําเนินในพื้นที่ต่างๆ โครงการอันเนื่องมาจากพระราชดําริในพื้นที่ และพระมหากรุณาธิคุณที่มีต่อประชาชนในพื้นที่ เป็นต้น และขอให้เชิญชวนทุกภาคส่วนเข้ามามีส่วนร่วมในการจัดนิทรรศการ รวมทั้งประชาสัมพันธ์ให้ทราบล่วงหน้าอย่างทั่วถึงทุกกลุ่มเป้าหมาย
3. การจัดพิธีการในส่วนภูมิภาคให้จังหวัดติดตามรับชมการถ่ายทอดสดการจัดกิจกรรมในส่วนกลาง ซึ่งสํานักเลขาธิการนายกรัฐมนตรีเป็นหน่วยงานหลักในการจัดพิธีการ โดยในวันที่ 27 กรกฎาคม 2560 เวลา 07.00 น.พิธีศาสนามหามงคล 5 ศาสนา ณ ตึกสันติไมตรีหลังนอก ถ่ายทอดสดผ่านสถานีวิทยุโทรทัศน์แห่งประเทศไทย เพื่อเป็นแบบอย่างการจัดกิจกรรมในวันที่ 28 กรกฎาคม 2560 ที่จะจัดขึ้นในส่วนภูมิภาคพร้อมกันทั่วประเทศ ซึ่งในวันที่ 28 กรกฎาคม 2560 จะจัดให้มีกิจกรรมดังนี้ 1) พิธีทําบุญตักบาตร ณ ศาลากลางจังหวัดหรือสถานที่ที่เหมาะสม โดยมีผู้ว่าราชการจังหวัดเป็นประธาน 2)พิธีศาสนามหามงคล 5 ศาสนา ณ ศาลากลางจังหวัดหรือสถานที่ที่เหมาะสม โดยมีผู้ว่าราชการจังหวัดเป็นประธาน 3)พิธีลงนามถวายพระพรชัยมงคล สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 ณ ศาลากลางจังหวัด และ 4) กิจกรรมบําเพ็ญสาธารณประโยชน์ของจังหวัด จัดตามความเหมาะสมของพื้นที่ โดยให้จังหวัดแยกกิจกรรมบําเพ็ญสาธารณประโยชน์ที่จัดขึ้นเพื่อเฉลิมพระเกียรติ ออกจากกิจกรรมที่จะดําเนินการตามนโยบายของรัฐบาล
“บิ๊กคลีนนิ่งเดย์”
ปลัดกระทรวงมหาดไทย กล่าวเพิ่มเติมว่าการจัดกิจกรรมบําเพ็ญสาธารณประโยชน์ในครั้งนี้ เน้นกิจกรรมที่แสดงถึงพลังความสามัคคีของทุกหมู่เหล่า ทั้งหน่วยงานภาครัฐ ภาคเอกชน และภาคประชาชน ซึ่งจะได้ร่วมกันแสดงออกซึ่งความจงรักภักดี และร่วมน้อมรําลึกในพระมหากรุณาธิคุณอันหาที่สุดมิได้ของสมเด็จพระเจ้าอยู่หัว โอกาสนี้ จึงขอเชิญชวนพี่น้องประชาชนทุกหมู่เหล่า เข้าร่วมกิจกรรมต่างๆ ดังกล่าว โดยพร้อมเพรียงกัน.
ครั้งที่ 100 /2560